kaerle etc. doen te weten alle ieghewoirdigen ende toecommende
dat wij ontfangen hebben die oetmoedighe supplicatie van jan van baeck
arm schamel arbeyder belast met wyff ende kinderen woenende binnen
onser stadt van antwerpen inhoudende hoe dat hy suppliant op ten
dertichsten dach der maent van augusto anno vierendertich lestleden
sittende singen voer zyn duere oft huys gestaen binnen der selver
onser stadt op de ossemerct tsavonts omtrent den neghen oft thien
ueren soe is by hem met eenen grammen moede gecomen clement
vander hagen vraghende oft hy suppliant soe songe tot zynen spyt
de suppliant antwoirddende neen zeyde wat zoude ick dat doen
hadde ick wyn ick en soude u geen bier schincken ick en zy $
man nyet die ghy suect hier mede de de voirs. clement nyet te
vreden wesende zeyde dat zal u noch desen avont ten etter e$
ten bloede vuytzweren met dien eenen opstekene oft dagge
vuyttreckende ende den suppliant incomende soe track d$
suppliant insgelycx syn lanck mes daermede metten platte$
den selven smytende opdat hy hem alsoe van hem keeren zoud$
ende de voirs. clement persevererende in zyn quaet opset en$
den suppliant meer ende meer incomende zoe heeft de suppliant
zyn mes ewech geworpen als den selven egeen quaet wille$
ende heeft den selven onder die voeten oft inde gote geworpen
seggende siet clement indien ghy my zoe verre hadt zoudt
my myn lyff nemen dwelck ick u nyet en begeert te doen
maer staet op ende gaet in u huys ende liet den selven als$
gaen hier mede de voirs. clement noch nyet te vreden wesen$
is daer tegen over in zyn huys geloopen ende heeft gebrocht
een ander mes als een brakevelder oft hesse daermede
wederom byden suppliant comende geloope, ewech gegaen zy$
ende den selven van zynen lyve meynende te evelen gaff de$
selven twee wonden deenen in zyn voerhooft ende dander $
zyn corterebbe zoedat den noot den suppliant bedwanck a$
egheen lanckmes meer hebbende te nemene eenen opstek$
daer mede hy den voirs. clement alleenlyck eenen steec$
duer tdicke van zynen beene gegeven heeft ende zyn alsoe
van malcanderen ghescheyden tot des anderen daechs
soe dat de voirs. clement doen bat bedacht zynde ende
zyn onrecht wetende seyde ick wilde wel een bevaert
te roome gedaen hebben ende dat ick nyet gedaen en
hadde dat ick gedaen hebbe daer nae aenden suppliant
sendende twee goede mannen die de selve questie oft
gevecht doen op namer vierthien daghen dwelck de
suppliant gheerne als eghee, moeyte sueckende dede end$
de selve vierthien daghen gheexpireert zynde heeft hem duer
tweede versueck andere vierthien daghen geaccordeert
ende opgegeven maer bynnen de selve leste vierthien daghen
wesende omtrent den drye weken soe is de voirs. clement by
quader verwaringen oft versuymptheden als te presumeren
is aflyvich gewordden dwelck den suppliant vuyt gronde
zynder herten leet is hebbende daerom aende naeste mans
bloede desselfs clemens naeder costuymen aldaer vanden selven
onghevalle gesoendt ende peys gemaeckt alzoe hy suppliant
seeght ons daerom zeer oetmoedelyck biddende om onse
openen brieven van gracien ende remissien in behoirlycker
formen waeromme zoe eest dat wy die zaken
voirscreven overghemerct den voirn. ian van bavele
suppliant ghenegen wesende tzynder beden ende begherten ende
hem willende in dezen gracie ende ghenade prefereren voer
rigeur ende stranheyt van iusticien hebben in den gevalle
als boven vergheven quytgescolden ende gheremitteert
vergheven quytscelden ende remitteren vuyt sunderlinger
gracien midts desen onsen brieve sfeyt ende manslach
boven geruert midtsgaders alle peyne boete ende bruecke
corporelle ende criminelle daeromme hy ter causen van dien
met desser aencleeft misdaen ende mesbruyckt mach hebben
tegens ons ende iusticie ende hebben hem als hier aff
wederom gestelt ende gherestitueert stellen weder ende
restitueren tot zynen goeden name ende fame in onsen lande
ende heerlicheden besundere in onsen lande ende hertochdom
van brabant mitsgaders tot zynen onverbuerden goeden indien
hy eenighe heeft alsoe hy was voer de toecompste vander
voirscreven manslach imponerende hier op een eeuwich
zwyghen ende silencie onsen procureur generael ende allen
anderen onsen rechteren iusticieren ende officieren wyen
zy zyn satisfactie ende beteringhe eerst ende alvoeren
gedaen der geinteresseerde partie indien die noch nyet
gedaen en is ende eenighe toe staet civilyck alleenlyck
behoudelyck dat de voirn. suppliant gehouden wordt tselve feyt
teghens ons te beteren oyck civilyck naer de ghelegentheyt
vander mesdaet ende faculteyt van zynen goeden ende oyck
te refonderen ende betalen die redelycke costen van iusticie
indien hier omme eenighe gedaen ende naegevolght zyn allet
ter taxatie ende arbitraerscepe van onsen lieven ende
ghetruwen die cancellier ende die luyden van onsen raede in
#
sy hier af verantwordt
byden ontfanger
vanden exploiten
brabant die wy daer toe committeren ontbieden daerom ende
bevelen den selven van onsen raede in brabant dat woer hen geroep$
die ghene dier behoiren gheroepen te zyne procederen w$
ende dueghdelyck tot verifficatie ende internemente van
desen onsen brieve ende tot taxatie ende arbitraerscepe
vander amende civile ende costen avn iusticien welck
internement hy suppliant gehouden sal zyn te versuecken
binnen eenen iaere naer datum van desen opde verbuerte van
te verliesene deffect der selver ende dat gedaen ende de
voirs amende civile ende costen getaxeert ende betaelt
zynde in handen vanden ghenen van onsen ontfangheren ende
officier dient behoiren sal dewelcke gehouden werdt da$
aff ontfanck te maken rekeninghe bewys ende reliquate
doene tot onsen prouffyte metten anderen penningen van zynen
ontfanghe zy ende allen anderen onsen rechteren iusticier
ende officieren tegewoirdich ende toecomende hueren
stedehouderen ende eenen ieghelycken van hen besundere so$
hem toebehoiren sal doen laten ende gedoogen den voirn.
jan van bavele suppliant van dese onse gracie remissie
quytscheldinghe ende pardoene ende van allen den inhouden
van desen inder vuegen ende manieren voeren verhaelt
rustelyck vredelyck volcomelyck ende euwelyck ghe$
ende ghebruycken sonder hem te doenen noch te laten gesch$
nu noch in toecomende tyden aen lyff noch aen goet eenich
hinder letsel oft moyennisse ter contrarien maer by alsoe
zyn lyff oft eenighe van zynen goeden nyet geconfisqueer$
zynde daeromme gevangen gearresteert becommert oft bel$
waeren dat zy die stellen ende doen stellen terstont ende
zonder vertreck tot gheleelder delivrancie wanttet ons
alsoe ghielieft ende ten eynde dat dit goet ende gestad$
blyve tot eeuwighen daghen zoe hebben wy onsen zeghel hier
aen doen hanghen behoudelyck in anderen zaken ons r$
ende een ieghelyck tzyne in allen ghegeven in ons$
stadt van bruessele inde maent van octori int iaer
onssheeren duysent vyffhondert vyff ende dertich van
onsen keyserycke tsestienste ende van onsen rycken van
castillien ende andere txxe aldus stont ghescreven op
plycke byden keyser in zynen raede ende geteeke$
i de cock visa recepta
ghecollacionneert tegens
doriginale brieven by my
decock